ਲਕਸ਼ਮੀ ਗੋਪਾਲਾਸਵਾਮੀ
ਲਕਸ਼ਮੀ ਗੋਪਾਲਸਵਾਮੀ ਕਰਨਾਟਕ ਦੀ ਇੱਕ ਭਾਰਤੀ ਫ਼ਿਲਮ ਅਦਾਕਾਰਾ ਅਤੇ ਭਰਤਨਾਟਿਅਮ ਵਿੱਚ ਯੋਗਤਾ ਪ੍ਰਾਪਤ ਕਲਾਸੀਕਲ ਡਾਂਸਰ ਹੈ।  ਉਸਨੇ ਕਈ ਕੰਨੜ, ਮਲਿਆਲਮ ਅਤੇ ਤਾਮਿਲ ਫ਼ਿਲਮਾਂ ਵਿੱਚ ਕੰਮ ਕੀਤਾ ਹੈ। ਉਸਨੇ ਕੁਝ ਟੀ.ਵੀ. ਸੀਰੀਅਲਾਂ ਵਿੱਚ ਵੀ ਕੰਮ ਕੀਤਾ ਹੈ। ਉਸ ਨੇ ਆਪਣੀ ਕੰਨੜ ਫ਼ਿਲਮ 'ਵਿਦਿਆ' ਵਿੱਚ ਆਪਣੀ ਅਦਾਕਾਰੀ ਲਈ ਸਰਬੋਤਮ ਅਭਿਨੇਤਰੀ ਦਾ ਕਰਨਾਟਕ ਸਟੇਟ ਫ਼ਿਲਮ ਅਵਾਰਡ ਜਿੱਤਿਆ ਹੈ। ਮਮੂਟੀ ਨਾਲ ਉਸ ਦੀ ਪਹਿਲੀ ਮਲਿਆਲਮ ਫ਼ਿਲਮ ਅਰੇਆਨੰਗਲੁਦੇ ਵੀਡੂ  ਨੇ ਉਸ ਨੂੰ ਕੇਰਲ ਸਟੇਟ ਫ਼ਿਲਮ ਅਵਾਰਡ ਸਰਬੋਤਮ ਸਹਿਯੋਗੀ ਅਦਾਕਾਰ ਵਜੋਂ ਮਿਲਿਆ ।  ਉਹ ਏਸ਼ੀਅਨੈੱਟ ਦੇ ਡਾਂਸ ਸ਼ੋਅ ਵੋਡਾਫੋਨ ਥਕਾਧਿਮੀ  ਦੀ ਜੱਜ ਸੀ।

ਮੁੱਢਲਾ ਜੀਵਨ 
ਲਕਸ਼ਮੀ ਗੋਪਾਲਾਸਵਾਮੀ ਦਾ ਜਨਮ ਕਰਨਾਟਕ ਦੇ ਬੰਗਲੌਰ ਵਿਖੇ ਇੱਕ ਕੰਨੜ ਪਰਿਵਾਰ ਵਿੱਚ ਐਮ.ਕੇ. ਗੋਪਾਲਾਸਵਾਮੀ ਅਤੇ ਡਾ. ਉਮਾ ਗੋਪਾਲਾਸਵਾਮੀ ਦੇ ਘਰ ਹੋਇਆ ਸੀ।  ਉਸਦਾ ਇੱਕ ਛੋਟਾ ਭਰਾ ਅਰਜੁਨ ਹੈ।  ਉਸਦੀ ਮਾਂ ਸੰਗੀਤ ਦੀ ਵਿਦਵਾਨ ਹੈ, ਜਿਸਨੇ ਲਕਸ਼ਮੀ ਨੂੰ ਭਰਤਨਾਟਿਅਮ ਵਿਚ ਆਪਣਾ ਕੈਰੀਅਰ ਬਣਾਉਣ ਅਤੇ ਅੱਗੇ ਵਧਣ ਲਈ ਪ੍ਰੇਰਿਆ।

ਅਦਾਕਾਰੀ 
ਉਸ ਨੇ ਇੱਕ ਮਲਿਆਲਮ ਫ਼ਿਲਮ ਅਰੇਆਨੰਗਲੁਦੇ ਵੀਡੂ  ਨਾਲ ਸਾਲ 2000 ਵਿਚ ਆਪਣਾ ਪਹਿਲਾ ਕੰਮ ਕੀਤਾ ਸੀ, ਜਿਸ ਵਿਚ ਉਸਨੂੰ ਵਧੀਆ ਸਹਿਯੋਗੀ ਅਦਾਕਾਰਾ ਵਜੋਂ  'ਕੇਰਲ ਸਟੇਟ ਫ਼ਿਲਮ ਅਵਾਰਡ ਮਿਲਿਆ ਸੀ। 2007 ਵਿਚ ਲਕਸ਼ਮੀ ਨੇ ਦੁਬਾਰਾ ਨਿਰਦੇਸ਼ਕ ਬਾਬੂ ਥਿਰੂਵਾਲਲਾ  ਅਤੇ ਪੀ.ਟੀ. ਕੁੰਜੂ ਮੁਹੰਮਦ ਦੁਆਰਾ ਨਿਰਦੇਸ਼ਤ ਪਰਦੇਸੀ  ਦੁਆਰਾ ਥਨੀਏ  ਵਿਚ ਆਪਣੀ ਪੇਸ਼ਕਾਰੀ ਲਈ ਦੂਜੀ ਸਰਬੋਤਮ ਅਦਾਕਾਰਾ ਲਈ ਕੇਰਲ ਸਟੇਟ ਫ਼ਿਲਮ ਅਵਾਰਡ ਹਾਸਿਲ ਕੀਤਾ।  ਉਨ੍ਹਾਂ ਹੀ ਫ਼ਿਲਮਾਂ ਲਈ ਉਸ ਨੂੰ ਉੱਤਮ ਮਹਿਲਾ ਅਭਿਨੇਤਾ ਦਾ "ਐਟਲਸ ਫ਼ਿਲਮ ਆਲੋਚਕ ਪੁਰਸਕਾਰ" ਵੀ ਮਿਲਿਆ। 

2010 ਵਿਚ ਉਸਨੇ ਦੱਖਣੀ ਭਾਰਤੀ ਸਟਾਰ ਵਿਸ਼ਨੂੰਵਰਧਨ ਦੇ ਉਲਟ ਪੀ. ਵਾਸੂ ਦੁਆਰਾ ਨਿਰਦੇਸ਼ਤ ਅਪਥਾਰਕਸ਼ਕਾ ਵਿਚ ਭੂਮਿਕਾ ਨਿਭਾਈ ਸੀ। ਇਸ ਕੰਨੜ ਫ਼ਿਲਮ ਵਿਚ ਉਸਨੇ ਡਾਂਸਰ ਦੀ ਦੁਸ਼ਟ ਆਤਮਾ ਵਜੋਂ ਕਿਰਦਾਰ ਨਿਭਾਇਆ ਸੀ, ਇਸ ਭੂਮਿਕਾ ਲਈ ਉਸਨੂੰ ਅਦਾਕਾਰੀ ਆਲੋਚਕਾਂ ਅਤੇ ਫ਼ਿਲਮ ਵਿਚ ਆਉਣ ਵਾਲੇ ਲੋਕਾਂ ਦੁਆਰਾ ਕਾਫੀ ਪ੍ਰਸੰਸਾ ਮਿਲੀ।  ਇਹ ਫ਼ਿਲਮ ਮੈਗਾ ਹਿੱਟ ਰਹੀ ਅਤੇ ਸਿਨੇਮਾਘਰਾਂ ਵਿਚ ਲਗਾਤਾਰ 35 ਹਫ਼ਤਿਆਂ ਤਕ ਚਲਦੀ ਰਹੀ ਅਤੇ ਇਹ ਵਿਸ਼ਨੂੰਵਰਧਨ ਦੀ ਆਖਰੀ ਕੰਨੜ ਫ਼ਿਲਮ ਸੀ। ਉਸਨੇ ਵਿਸ਼ਨੂੰਵਰਧਨ ਦੀਆਂ  ਫ਼ਿਲਮਾਂ ਵਿੱਚ ਵਿਸ਼ਨੂੰ ਸੈਨਾ  ਅਤੇ ਨਮਿਆਜਾਮਨਾਰੂ ਵਿੱਚ ਵੀ ਕੰਮ ਕੀਤਾ । ਫ਼ਿਲਮ ਦੀ ਸਫ਼ਲਤਾ ਬਾਰੇ ਗੱਲ ਕਰਦਿਆਂ ਲਕਸ਼ਮੀ ਨੇ ਇੱਕ ਤਾਜ਼ਾ ਇੰਟਰਵਿਉ ਵਿੱਚ ਕਿਹਾ ਸੀ ਕਿ, “ਮੈਂ ਇਸ ਵਿੱਚ ਆਪਣੇ ਪ੍ਰਦਰਸ਼ਨ ਲਈ ਦਰਸ਼ਕਾਂ ਵੱਲੋਂ ਜਿਸ ਤਰ੍ਹਾਂ ਦੇ ਹੁੰਗਾਰੇ ਪ੍ਰਾਪਤ ਕਰ ਰਹੀ ਹਾਂ, ਉਸਤੋਂ ਸੰਤੁਸ਼ਟ ਹਾਂ। ਮੇਰੀ ਫਿਰ ਤੋਂ ਵਿਸ਼ਨੂੰਜੀ ਨਾਲ ਅਭਿਨੈ ਕਰਨ ਦੀ ਇੱਛਾ ਸੀ ਅਤੇ ਇਹ ਇਸ ਫ਼ਿਲਮ ਨਾਲ ਪੂਰੀ ਹੋਈ। ”

ਡਾਂਸ 

ਉਸਦਾ ਕਹਿਣਾ ਹੈ ਕਿ ਡਾਂਸ ਹਮੇਸ਼ਾ ਉਸਦਾ ਮਨਪਸੰਦ ਕਿੱਤਾ ਰਹੇਗਾ; ਉਹ ਫ਼ਿਲਮਾਂ ਵਿਚ ਚੰਗੀਆਂ ਭੂਮਿਕਾਵਾਂ ਨਿਭਾਉਣਾ ਪਸੰਦ ਕਰਦੀ ਹੈ,    ਉਨ੍ਹਾਂ ਵਰਗੇ ਜਿਹੜੇ ਅਰਧ-ਕਲਾਸੀਕਲ ਡਾਂਸ ਟਰੈਕਾਂ ਨੂੰ ਏਕੀਕ੍ਰਿਤ ਕਰਦੇ ਹਨ, ਜਿਵੇਂ ਕੋਚੂ ਕੋਚੂ ਸੰਤੋਸ਼ੰਗਲ, ਜਿਸ ਵਿੱਚ ਦੋ ਕਲਾਸੀਕਲ ਡਾਂਸ ਨੰਬਰ ਕੇਰਲਾ ਵਿੱਚ ਪ੍ਰਸਿੱਧ ਹੋਏ ਸਨ। ਫ਼ਿਲਮ ਜਗਤ ਵਿਚ ਉਸ ਦਾ ਚੰਗਾ ਰੁਤਬਾ ਹੈ, ਪਰ ਉਹ ਇਕ ਉੱਚ ਦਰਜੇ ਦੀ ਡਾਂਸਰ ਵਜੋਂ ਰੂਪਾਂਤਰਣ ਦਾ ਸੁਪਨਾ ਲੈਂਦੀ ਹੈ।

ਅਵਾਰਡ 
ਕੇਰਲ ਸਟੇਟ ਫਿਲਮ ਅਵਾਰਡ :

 2000: ਦੂਜੀ ਸਰਬੋਤਮ ਅਭਿਨੇਤਰੀ ਲਈ ਕੇਰਲਾ ਰਾਜ ਫ਼ਿਲਮ ਪੁਰਸਕਾਰ - ਅਰਾਯਾਨੰਗਲੁਦ ਵੀਡੂ 
 2007: ਦੂਜੀ ਸਰਬੋਤਮ ਅਭਿਨੇਤਰੀ ਲਈ ਕੇਰਲਾ ਰਾਜ ਫ਼ਿਲਮ ਪੁਰਸਕਾਰ - ਥੀਨੇ

ਕਰਨਾਟਕ ਰਾਜ ਫਿਲਮ ਪੁਰਸਕਾਰ '

 2014   : ਬਿਹਤਰੀਨ ਅਦਾਕਾਰਾ - ਵਿਦਾਇਆ ਦਾ ਕਰਨਾਟਕ ਸਟੇਟ ਫ਼ਿਲਮ ਅਵਾਰਡ

ਫਿਲਮਫੇਅਰ ਅਵਾਰਡਸ ਸਾਊਥ

 2007   : ਸਰਬੋਤਮ ਸਹਿਯੋਗੀ ਅਭਿਨੇਤਰੀ - ਪਰਾਦੇਸ਼ੀ

ਏਸ਼ੀਅਨੈੱਟ ਫ਼ਿਲਮ ਅਵਾਰਡ

 2001 - ਸਰਬੋਤਮ ਔਰਤ ਡੈਬਿਉ - ਅਰਾਯਾਨੰਗਲੁਡੇ ਵੀਡੂ

ਕੇਰਲ ਫ਼ਿਲਮ ਆਲੋਚਨਾ ਪੁਰਸਕਾਰ

 2007   : ਸਰਬੋਤਮ ਅਭਿਨੇਤਰੀ - ਥਾਇਨੇ 
 2016   : ਵਿਸ਼ੇਸ਼ ਜਿਊਰੀ ਪੁਰਸਕਾਰ - ਕੰਬੋਜੀ

 ਜੈਹਿੰਦ ਟੀਵੀ ਅਵਾਰਡ

 2007   : ਸਰਬੋਤਮ ਸਹਿਯੋਗੀ ਅਭਿਨੇਤਰੀ - ਪਰਾਦੇਸ਼ੀ ਅਤੇ ਥਾਇਨੇ

ਫ਼ਿਲਮੋਗ੍ਰਾਫ਼ੀ

ਟੈਲੀਵਿਜ਼ਨ 

ਉਹ ਦੁਨੀਆ ਭਰ ਵਿੱਚ ਵੱਖ ਵੱਖ ਸਟੇਜਾਂ ਤੇ ਆਪਣੀ ਡਾਂਸ ਪੇਸ਼ਕਾਰੀ ਕਰਦੀ ਆ ਰਹੀ ਹੈ। ਉਹ ਖਾਸ ਤੌਰ 'ਤੇ ਮਲਿਆਲਮ ਵਿਚ ਕਈ ਵਿਗਿਆਪਨਾਂ ਵਿਚ ਵੀ ਦਿਖਾਈ ਦਿੱਤੀ ਹੈ।

ਐਲਬਮਾਂ 

 ਓਰਮਮਾਯੁੰਡੋ

ਹਵਾਲੇ

ਬਾਹਰੀ ਲਿੰਕ 
Lakshmi Gopalaswamy on IMDb

ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਤਾਮਿਲ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਭਾਰਤੀ ਅਦਾਕਾਰਾਵਾਂ
ਕੰਨੜ ਸਿਨੇਮਾ ਦੀਆਂ ਅਭਿਨੇਤਰੀਆਂ
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਜ਼ਿੰਦਾ ਲੋਕ
ਮਲਿਆਲਮ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਕੰਨੜ ਲੋਕ
ਨਾਚ ਵਿਚ ਭਾਰਤੀ ਔਰਤਾਂ ਦੀ ਸੂਚੀ